صلاح ابو سالم

صلاح ابو سالم شاعر و  مؤلف اغانى مصرى

حياته

هوه مواليد بندر منوف فى 30 اكتوبر 1932 و كان ابوه فلاح بسيط فى ارضه الزراعيه وسط ولاده السته – درس ابتدائى و ثانوى  فى مدرسه المساعى المشكوره فى المنوفيه  
بعد ما انتها من دراسته الثانويه  راح القاهره و دخل جامعه القاهره كليه الاداب قسم اجتماع و اتخرج سنة 1956 – و كان يراسل الجرايد و المجلات المصريه بشعره و كتاباته و بالذات جريدة الجمهوريه.

اشتغل  فى وزاره الزراعه لمده سنه و بعدين اشتغل فى جرنان الجمهوريه قسم تحقيقات صحفيه سنة 1957 –

اتجوز الشاعر صلاح ابو سالم سنة 1958 و خلف  ولد اسمه اشرف و بنت .

قام فى حياته بتاليف عشرات الاعمال الغنائيه لمغنيين منهم عبد الحليم حافظ اللى غنا  علا حسب وداد قلبى من تأليفه و تلحين بليغ حمدى و كمان اغانى غناها محمد رشدى فى فيلم السيرك فى موسم 1968 و من اخراج عاطف سالم و اتخصص فى كتابه الاغانى الخفيفه اللى بلغت 118 و  فى ايامه الاخيره زارته  ام كلثوم فى مستشفا المعادى و اطلعها علا ديوانه ( عش البلبل ) و علا واحده اعماله الشعريه بعنوان ( المستحيل ) لكن لم يمهله القدر و فى حياته كتب ديوان بعنوان ( حبه كلام ) و كمان قدم لمحبى الفنون تلات كتب للقصص القصيره و من حبه بالفلكلور كان بيزور المحافظات ليتقابل مع مؤديين الفلكلور و كان ان قابل بالفنانه وداد الغازيه و كانت الشراره و الوحى ليكتب نص اغنيه ( علا حسب وداد قلبى ).

مات عن عمر 38 سنه فى 3 يناير 1971 و كان فى وداعه الموسيقار محمد عبد الوهاب و عادل مأمون و محمد الموجى و محمد رشدى وعدد كبير من اهل و محبى الفنون.

اعماله الغنائيه

 علا حسب وداد قلبى
 غنا بكلماته المطرب عادل مأمون ( ابو قلب حنين ) من الحان محمد سلطان وغنت فايده كامل – الله ياليل الله – و اتطبعت علا اسطوانه و من الحان يوسف شوقى – و لحن درش من الحان احمد شفيق ابو عوف و اتطبعت علا اسطوانه - لحن كبريائى من الحان احمد صدقى و غنا كارم محمود  – المجرا انشق – من الحان عبد الحميد توفيق زكى و غنت فايزه احمد – دوبنى دوب – من الحان عبد العظيم محمد و غنا محمد قنديل مجموعه من اغنيات صلاح ابو سالم ومنهم عابد المداح - ياليل ياعين - عواد ست الحسن لعبد العظيم محمد - وجمال من الحان حلمى بكر و غنا محمد رشدى من كلمات صلاح ابو سالم السمرا و الشقرا لحلمى امين – بيحلفونى من الحان المزيكا الكبير ابراهيم فارس و غنا محرم فؤاد مجموعه كبيره من الاغنيات و منهم حكايتنا الليلادى واصل سى -لعبد العظيم محمد – صبر ايوب لحلمى بكر – يا شمس يا مروحه – يا معداويه – بحر المحبه – مجادير لاحمد صدقى – علينا لرياض السنباطى سنة 1963 - يادى البنيه – زى العود و العملين من الحان عبد العظيم عبد الحق و غنت سعاد احمد العروسه و فى وشه الحان حلمى امين - فرملى حبه ياجاره من الحان احمد صبره غنا المطرب الفنان سيد اسماعيل الخير فى بلادنا من الحان عبدالرؤوف عيسى و غنا  عبد اللطيف التلبانى تحت العنبايه من الحان محمد الموجى .

مصادر

تصنيف:شعرا مصريين